
„Doina” și afacerea Strousberg. Titu Maiorescu, trădător 
de ţară 

În prima ediţie a volumului „POESII” de Mihai Eminescu (editată de Titu 
Maiorescu, în 1883), din poezia DOINA lipseşte un vers: „Şi cum vin cu drum 
de fier” („Şi cum vin cu drum de fier/ Toate cântecele pier”). 


Absența acestui vers nu este nici întâmplătoare, nici nevinovată. Titu 
Maiorescu era un tip extrem de scrupulous şi de pedant când era vorba de 
textul tipărit, mai ales în cazul unei personalităţi uriaşe ca Eminescu. Absența 
versului este o omisiune intenţionată iar explicaţia, oricât ar părea de forțată, 
îşi are explicaţia în celebra afacere Strousberg. Prin această neinspirată 
tranzacție, statul român concesionase construcţia căilor ferate unuia dintre cei 
mai mari escroci internaţionali de la vremea aceea, Bethel Heinrich 
Strousberg, mai exact concernului german condus de acesta. 


Afacerea, inițiată cu acordul şi sprijinul regelui, a fost o hotie fără precedent in 
Titu Maiorescu. istoria României iar scandalul a fost atât de mare, încât l-a adus pe Carol în 
pragul abdicării. El picase, de fapt, într-o capcană întinsă de conationalii săi 
germani şi de răii sfătuitori corupți din guvern, în special liberalii. Scandalul a 
durat 12 ani: de la 10 septembrie 1868, când a fost ratificat de Parlament contractul cu concernul Strousberg (cu sprijinul 
guvernului liberal condus de Ştefan Golescu), până în la 11 aprilie 1880, când s-a format ,Directiunea princiară a Căilor 


Ferate Române”, iar sistemul feroviar a început să fie răscumpărat şi să intre în administrarea statului. 


Poziţia lui Eminescu, ziarist extrem de bine informat, în legătură cu jaful colosal asupra României, pe care l-a constituit 
afacerea Strousberg, a fost fermă şi clară, şi o exprimase încă din 1876, în „Curierul de laşi”: „Drumurile noastre de fier, în 
fine, au fost construite cu totul în interesul străinilor. Ele nu raportează decât 2.000.000 pe an şi se cheltuieşte cu ele peste 
40.000.000; diferenţa toată iesă din țară din punga a 700.000 contribuabili pentru preumblarea mai comodă a 30.000. 
Dacă s-ar fi făcut un drum de fier de la Galati la Marea Neagră şi acolo un port pentru esportul grânelor noastre, s-ar fi 
servit într-un alt mod interesele tärei”. (observăm aici şi nuantarile economice făcute de Eminescu între „CFR Călători” şi 
„CFR Marfă”). 


Şi totuşi, ce legătura este între Titu Maiorescu şi cenzurarea versului „Şi cum vin cu drum de fier'? — ar putea întreba 
cineva. Există o asemenea legătură? Există! Maiorescu, care era lider al Partidului Conservator (duşmanul liberalilor) şi 
care, formal, pleda împotriva afacerii Strousberg, în particular era avocat al firmei Strousberg ÎMPOTRIVA STATULUI 


ROMÂN. Oricât ne-ar reține anvergura culturală a „protectorului” lui Eminescu, nu putem evita concluzia care se impune 


de la sine: Titu Maiorescu a fost nu doar primul cenzor al „DOINEI” ci si un trădător de tara. Ceea ce Eminescu nu putea fi, 
mai ales că ştia în detaliu toate dedesubturile afacerii Strousberg. lar Titu Maiorescu ştia că Eminescu ştie... Aşa că, la 
scurtă vreme după ce marele poet national era băgat în cămaşa de forță şi închis la spitalul Şuţu, Maiorescu îi tipărea, la 
Editura Socec, primul volum de „Poesii”. În care, dintr-o excesivă prudenţă ardelenească, a eliminat acel vers „periculos”, 
ce putea fi interpretat ca o aluzie la afacerea Strousberg. Căci, în 1883, ecourile scandalului încă nu se stinseseră. 


Experienţa dramatică a afacerii Strousberg a făcut ca, începând cu 11 aprilie 1880, statul român să renunţe definitiv la 
concesionările care generaseră dezastrul economic al României şi nenumăratele scandaluri politice. De fapt nu chiar 
definitiv, ci doar până în zilele noastre când, începând din 1990, se fac eforturi uriașe pentru readucerea Căile Ferate 
Române la momentul afacerii Strousberg... 


Dar să vedem cine era marele escroc. Bethel Henry Strousberg (20 noiembrie 1823 — 31 mai 1884) a fost un industriaș 
evreu din Germania. Dintre antecedentele sale infractionale, cea mai răsunătoare s-a petrecut în 1847 in Anglia. Fiind 
angajat ca agent al mai multor companii de construcţii, a sustras o parte din banii destinati plăţilor şi a fost arestat de poliție 
în momentul în care voia să fugă cu vaporul în America. A fost judecat şi condamnat la şase luni de muncă silnică (cu 
executare!). 


A urmat marea lovitură din România, dar nici aceasta nu s-a terminat prea bine pentru că, în 1875, a intrat în faliment, în 
plină derulare a contractului. A mai încercat o escrocherie financiară cu o bancă din Rusia, dar a fost din nou prins, judecat 
şi “retrocedat” Germaniei. Ultimii ani şi i-a petrecut scriindu-şi memoriile şi încercând să-şi reabiliteze imaginea prin diverse 
proiecte. N-a mai apucat. A murit pe 31 mai 1884, la Berlin. 

